***The Love Guru*** er en amerikansk filmkomedie fra 2008, regissert av Marco Schnabel og med Mike Myers og Jessica Alba i hovedrollene. Myers skrev manus sammen med Graham Gordy i tillegg til å medvirke i filmen, samt at han produserte den sammen med Gary Barber. Under den 29. Razzie-utdelingen vant filmen tre Golden Raspberry Awards, blant andre prisen for verste film.

Handling
--------

Stjernespilleren i Toronto Maple Leafs, Darren Roanoke, undergår en del stress på grunn av at hans kone har forlatt ham til fordel for stjernespilleren på Los Angeles Kings, Jacques «Le Coq» Grandé. Stresset får hånden hans til å skjelve, og dette påvirker ishockeyspillingen hans. Darren får hjelp av guru Maurice Pitka for å bekjempe stresset, slik at laget hans kan komme ut av den lange tapsrekken de er inne i. I tillegg til å bli godt betalt, ønsker Pitka at han kan få en invitasjon til Oprah Winfreys TV-show, slik at han kan bli verdens mest kjente guru. Pitka kommer seg til Oprah, men istedenfor å ønske å bli verdens mest kjente guru, er det nå plutselig hans kjærlighet til Jane Bullard som teller mest. Dessverre har han inngått en avtale med guru Tugginmypudha som gjør at han må gå med kyskhetsbelte. Han reiser til Tugginmypudha for å få det fjernet, og får hos ham oppskriften for å bli kvitt beltet.

Roller
------

| Skuespiller | Rolle |
| --- | --- |
| Mike Myers | Guru Maurice Pitka |
| Romany Malco | Darren Roanoke |
| Jessica Alba | Jane Bullard |
| Meagan Good | Prudence Roanoke |
| Verne Troyer | Trener Punch Cherkov |
| Justin Timberlake | Jacques «Le Coq» Grandé |
| Telma Hopkins | Lillian Roanoke |
| Manu Narayan | Rajneesh - Pitkas assistent |
| John Oliver | Dick Pants |
| Ben Kingsley | Guru Tugginmypudha |
| Stephen Colbert | Jay Kell |
| Jim Gaffigan | Trent Lueders |
| Rob Huebel | Bar Patron |
| Omid Djalili | Guru Satchabigknoba |
| Laura Landauer | Celine Dion |

I tillegg har følgende skuespillere roller som seg selv:
Mike Myers, Mariska Hargitay, Kanye West, Val Kilmer, Morgan Freeman, Rob Blake, Deepak Chopra, Oprah Winfrey og Jessica Simpson.

Mottakelse
----------

*The Love Guru* fikk negativ omtale fra de fleste kritikerne, og nettsiden Rotten Tomatoes rapporterte i april 2009 at 14% av 156 omtaler av filmen har vært positive. Metacritic rapporterer i samme tidsperiode at filmen har fått en gjennomsnittlig score på 24 av 100 poeng, basert på 33 omtaler.

Priser
------

*The Love Guru* mottok flest nominasjoner til den 29. Razzie-utdelingen, med totalt 7 nominasjoner. Filmen vant til slutt tre priser, for verste film, verste manus og verste mannlige skuespiller.

Referanser
----------

1. ↑  (en) *The Love Guru* på Box Office Mojo Rediger på Wikidata
2. ↑  «The Love Guru Movie Reviews, Pictures - Rotten Tomatoes». Rotten Tomatoes. Besøkt 22. april 2009.
3. ↑  «Love Guru, The (2008): Reviews». Metacritic. Besøkt 22. april 2009.

Eksterne lenker
---------------

* Offisielt nettsted Rediger på Wikidata

* (en) The Love Guru – kategori av bilder, video eller lyd på Commons Rediger på Wikidata
* (en) *The Love Guru* på Internet Movie Database Rediger på Wikidata

* (sv) *The Love Guru* i Svensk Filmdatabas Rediger på Wikidata

* (da) *The Love Guru* i Danmark Nationale Filminstitut Rediger på Wikidata

* (en) *The Love Guru* på AllMovie Rediger på Wikidata

* (fr) *The Love Guru* på Allociné Rediger på Wikidata

* (nl) *The Love Guru* på MovieMeter Rediger på Wikidata

* (en) *The Love Guru* på Turner Classic Movies Rediger på Wikidata

* (en) *The Love Guru* på American Film Institute Rediger på Wikidata

* (en) *The Love Guru* på Rotten Tomatoes Rediger på Wikidata

* (en) *The Love Guru* på Metacritic Rediger på Wikidata